EkBass/fiwiki-20250220-pages-articles huggingface dataset:
Ylipäällikkö Camembert

Ylipäällikkö Camembert (High Chairman Camembert) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Juustokuninkaan katkuinen valtakunta, osa 1 vuonna 1993. ==Hahmo== Ylipäällikkö Camembert toimii plutolaisten johtajana. Hän on myös usein yhteydessä alaisiinsa, varsinkin niihin jotka eivät jostain syystä onnistu tehtävissään. Camembert esiintyy usein videokuvan välityksellä tai henkilökohtaisesti Lalli Leipäjuustolle ja moittii häntä epäonnistumisesta, usein kovalla huutavalla äänellä. Juoksevana vaivana hän vaatii Leipäjuustoa tekemään pakollisen mutta kiusallisen plutolaisen tervehdyksen, Leipäjuuston suureksi inhoksi. Joissakin muissa tapauksissa hän esiintyy koko Pluton neuvoston kanssa Leipäjuuston kanssa paniikissa nykyisestä tehtävästä. Pluton korkeana puheenjohtajana Camembertillä on planeetan korkein valta neljän vuoden ajan kerralla. Camembertilla on tapana valita vaalivastustajansa, jolle hän ei voi hävitä, esimerkiksi kerran hän valitsi Leipäjuuston, joka onnistui sattumalta Prätkähiirten vangitsemisen avulla syrjäyttämään Camembertin, joka kuitenkin sai virkansa takaisin kavaltamalla sotakassan ja syyttämällä siitä Leipäjuustoa. Diktaattorimaisen johtamisen ansiosta plutolaisista on tullut kenties Kosmoksen rikkain planeetta, siitä huolimatta planeetan luonnonvarat ja ympäristö on todella alhaisella tasolla.Prätkähiiret jakso "Tuomioistuin" Viitattu 15.4.2012 Kun Leipäjuuston suunnitelma imeä kaikki maapallon luonnonrikkaudet epäonnistui, Camembert riisui häneltä asemansa ja karkotti hänet Maahan loppuiäkseen. Hän myös keskeytti hyökkäyksen Maahan, oletettavasti päättäessään, että siitä oli enemmän vaivaa kuin hyötyä. Myöhemmin Camembert saapui maahan Leipäjuuston ja Teuvo Tahkon luo, mutta hän ja tämän saattajat paljastuivat Kissatronien muodonmuuttajiksi valeasuissa. == Esiintymiset == 1\. tuotantokausi * Juustokuninkaan katkuinen valtakunta, osat 1–2 * Terässormi 2\. tuotantokausi * Kivikasvo * Ylös alas * Talli tulilinjalla * Minä, Rasvanahka * Kadonnut järvi 3\. tuotantokausi * Iso ongelma * Kuvernööriehdokkaat kilpasilla * Minne yksikään hiiri ei ole ennen mennyt * Monttu auki * Olipa kerran Marsissa, osa 1–3 4\. tuotantokausi * Maanalainen maailma (cameo) * Olipa kerran Marsissa, osa 2 ==Lähteet== Luokka:Prätkähiiret-sarjan hahmot Luokka:Kuvitteelliset diktaattorit Luokka:Kuvitteelliset miljardöörit Luokka:Kuvitteelliset kuninkaalliset Luokka:Kuvitteelliset avaruusolennot Luokka:Kuvitteelliset terroristit Luokka:Kuvitteelliset rikolliset
Suurjännite

Suurjännite voi tarkoittaa * korkeaa sähköjännitettä, katso Sähköverkko. * Suurjännite-nimistä Prätkähiiret-sarjan sivuhenkilöä.
Nimettömänmatala

Nimettömänmatala on noin 15,5 neliökilometrin laajuinen matalikkoalue Haukiputaan ja Iin edustalla Perämerellä. Matalikon pituus kaakko-luode- suunnassa on noin kymmenen kilometriä ja leveys noin kaksi kilometriä. Matalikon keskimääräinen syvyys on noin 1,5-1,8 metriä. Pääosin hiekkapohjaisen matalikon reuna-alueet ovat varsin jyrkät, ja reunojen ulkopuolella meri syvenee pienellä matkalla 20-30 metriin. Matalikko on nimetty sen kaakkoiskulmassa sijaitsevan Nimetön-saaren mukaan. Matalikon muut saaret ovat laaja hiekkasärkkäsaari Santapankki, Astekari sekä matalikon luoteiskärjessä sijaitseva Pallonen. Näiden lisäksi matalikon länsiosassa on nimettömiä särkkiä ja saaria. Suurhiekan matalikkoalue sijaitsee Nimettömänmatalan luoteispuolella. Alueen saarilla pesii pääasiassa vesilintuja; saarten kasvillisuus on niukkaa. Alueelle suunnitellaan rakennettavaksi 32 tuuliturbiiniyksikköä käsittävää merituulipuistoa. ==Lähteet== Luokka:Haukiputaan luonto Luokka:Iin luonto Luokka:Perämeri
Moses Sithole

Moses Sithole (s. 17. marraskuuta 1964) on eteläafrikkalainen sarjamurhaaja, joka tunnetaan niin sanotuista ABC-murhista. ABC-murhat saivat nimensä tapahtumien alettua Atteridgevillestä jatkuen Boksburgiin ja loppuen Clevelandiin Johannesburgin lähiöihin. 5\. joulukuuta 1997 Sithole tuomittiin 2 410 vuodeksi vankeuteen 38 ihmisen murhasta sekä 40 raiskauksesta ja satunnaisista pienemmistä teoista aikavälillä 1994–1995. Yhdistetty rangaistus koostuu 12 vuodesta jokaista 40:tä raiskausta kohti, 50 vuodesta jokaista 38:aa murhaa kohti sekä viidestä vuodesta jokaista kuutta ryöstöä kohden. Vuonna 2000 hänellä kerrottiin olevan AIDS. == Lähteet == * The Encyclopedia of Serial Killers, Michael Newton, p207 ISBN 0-8160-3979-8 * Graveyard By Martin Ströhm - Crime Library Luokka:Eteläafrikkalaiset sarjamurhaajat Luokka:Eteläafrikkalaiset elinkautisvangit Luokka:Vuonna 1964 syntyneet Luokka:Elävät henkilöt
Trey Azagthoth

Trey Azagthoth (oik. George Emmanuel III, s. 26. maaliskuuta 1965 Bellingham, Washington) on Floridassa Yhdysvalloissa perustetun death metal -yhtye Morbid Angelin kitaristi ja ainut yhtyeen perustajajäsenistä, joka soittaa vielä yhtyeessä. Hänen suurimmat musiikilliset esikuvansa ovat Jimi Hendrix ja Eddie Van Halen. Hänen kitaransoittotyylistään korostuukin paljon vibrakammen käyttö, kuten Eddie Van Halen tekee. == Lähteet == *Metal-rules.com:in haastattelu ennen Heretic -albumin julkaisua. *Metal-rules.com:in haastattelu ennen Gateways to Annihilation -albumin julkaisua. Luokka:Yhdysvaltalaiset kitaristit Luokka:Morbid Angel Luokka:Vuonna 1965 syntyneet Luokka:Elävät henkilöt
Ykskivi (Haukipudas)

Ykskivi on pieni, karu ja asumaton saari Rivinnokan niemen edustalla Kiiminkijoen suistossa Haukiputaan edustalla Oulussa Perämerellä. Saari sijaitsee Kiiminkijoen etelärannalla Rivinnokan läntisimmän kärjen eli Tupurinnokan edustalla Kaasamatalan eli Rivinleton luodon kaakkoispuolella. Saari on merilintujen, pääasiassa lokkien pesimäalue. Luokka:Haukipudas (kaupunginosa) Luokka:Oulun merialueiden saaret
Ruuvit löysällä

Ruuvit löysällä tarkoittaa seuraavia: * Ruuvit löysällä, television komediasarja * Ruuvit löysällä, elokuva * Ruuvit löysällä, Aku Ankan taskukirja
Nuno Bettencourt

Nuno Bettencourt (oik. Nuno Duarte Gil Mendes Bettencourt, s. 20. syyskuuta 1966, Praia da Vitoria, Terceira, Azorit) on portugalilaissyntyinen yhdysvaltalainen kitaristi, joka on tunnettu parhaiten bostonilaisen funk metal -yhtye Extremen soolokitaristina ja lauluntekijänä. Nuno on nuorin kymmenestä sisaruksesta ja altistui jo nuorena monenlaisille musiikkityyleille ja bändeille musikaalisten perheenjäsentensä ansiosta, esimerkiksi Nunon isä oli tunnettu portugalilainen kapellimestari. Nuno aloitti musiikkiharrastuksensa rumpujen takana, mutta siirtyi sieltä 14-vuotiaana kitaraan. Nuno soittaa rumpujen ja kitaran lisäksi ainakin pianoa ja bassokitaraa. Vuonna 2009 Bettencourt liittyi R&B-artisti; Rihannan taustayhtyeeseen Rihannan Last Girl on Earth Tourille. == Diskografia == === Extreme === * Extreme (1989) * Pornograffitti (1990) * III Sides to Every Story (1992) * Waiting for the Punchline (1995) * Saudades De Rock (2008) * Six (2023) === Dweezil Zappa === * Confessions (1991) === Nuno === * Schizophonic (1997) * Population 1 (2002) === Mourning Widows === * Mourning Widows (1998) * Furnished Souls For Rent (2000) === Population 1 === * Sessions From Room 4 (EP) (2004) === DramaGods === * Love (2005) == Lähteet == * Nuno Bettencourtin profiili allmusic.com:ssa Luokka:Portugalilaiset kitaristit Luokka:Yhdysvaltalaiset kitaristit Luokka:Vuonna 1966 syntyneet Luokka:Elävät henkilöt
Cynthia Lennon

Cynthia Lillian Lennon (o.s. Powell, 10. syyskuuta 1939 Blackpool, Lancashire, Englanti – 1. huhtikuuta 2015 Mallorca, Espanja) oli John Lennonin ensimmäinen vaimo. Cynthia tapasi John Lennonin taiteellisessa collegessa 1950-luvulla. He avioituivat vuonna 1962, ja vuonna 1963 syntyi heidän ainoa yhteinen lapsensa Julian Lennon. Cynthia ja John erosivat, kun John tapasi japanilaisen taiteilijan Yoko Onon. Cynthia oli Lennonin jälkeen kolmesti naimisissa ja asui Mallorcalla Espanjassa. Cynthia Lennon kuoli 75-vuotiaana syöpään kotonaan Mallorcalla 1. huhtikuuta 2015. == Lähteet == Luokka:John Lennon Luokka:Kuuluisien henkilöiden puolisot Luokka:Vuonna 1939 syntyneet Luokka:Vuonna 2015 kuolleet
Richard Eberhart

Richard Ghormley Eberhart (5. huhtikuuta 1904 – 9. kesäkuuta 2005) oli yhdysvaltalainen runoilija. Eberhart syntyi Minnesotassa, ja vuonna 1930 julkaistiin hänen ensimmäinen kokoelmansa A Bravery of Earth. Vuonna 1937 ilmestynyt Reading the Spirit sisältää "The Groundhogin", yhden hänen tunnetuimmista runoistaan. Eberhart meni vuonna 1941 naimisiin Helen Butcherin kanssa ja sai kaksi lasta. Hän voitti uransa aikana Pulitzer-palkinnon ja National Book Awardin. Hän kuoli 101-vuotiaana. Luokka:Yhdysvaltalaiset runoilijat Luokka:Yli satavuotiaiksi eläneet yhdysvaltalaiset Luokka:Vuonna 1904 syntyneet Luokka:Vuonna 2005 kuolleet
Silvana Mangano

Silvana Mangano (23. huhtikuuta 1930 Rooma, Italia – 16. joulukuuta 1989 Madrid, Espanja) oli italialainen näyttelijä. Mangano oli sisilialaisen veturinkuljettajan ja englantilaisen naisen tytär. Hän kouluttautui tanssijaksi ja työskenteli myös valokuvamallina ennen kuin voitti Miss Rooma -kauneuskilpailut. Hän sai elokuvissa pikkuosia, mutta nousi maailmanmaineeseen elokuvan Katkeraa riisiä (1949) tähtenä. Hän avioitui samana vuonna elokuvan tuottajan Dino De Laurentiisin kanssa. Katkeran riisin jälkeen hän sai useita pääosia. Vaikka hän oli taitava näyttelijä, hän jäi pian kahden muun italialaisen elokuvatähden, Sophia Lorenin ja Gina Lollobrigidan varjoon. Avioliitossa De Laurentiisin kanssa hän sai neljä lasta. Hän jätti puolisonsa 1983 ja muutti Madridiin, mutta virallista avioeroa hän ei ottanut. Mangano kuoli keuhkosyöpään 59-vuotiaana. == Valikoitu filmografia == * Katkeraa riisiä, 1948 * Anna, 1951 * Odysseus, 1954 * Barabbas, 1962 * Teorema, 1968 * Kuolema Venetsiassa, 1971 * Ludwig II, 1972 * Dyyni, 1984 * Musta silmät, 1987 Luokka:Italialaiset näyttelijät Luokka:Vuonna 1930 syntyneet Luokka:Vuonna 1989 kuolleet
Friskala

Friskala on Turun kaupunginosa, joka sijaitsee Hirvensalon saaren kaakkoisosassa. Alueeseen kuuluu myös Iso-Vihtilän saari. Alueella sijaitsee Friskalan kartano.http://www.friskalankartano.com/friskala.htm Friskala oli aiemmin asukasluvultaan yksi Turun pienimmistä kaupunginosista, mutta on kasvanut 2000-luvulla nopeasti. Vuonna 2007 alueen väkiluku oli 295Väestö alueittain 31.12.2007–2012, Turun kaupungin tilastollinen vuosikirja 2013. Viitattu 4.5.2021. ja vuoden 2016 lopussa 798 asukasta. Vuonna 2016 asukkaista alle 15-vuotiaita oli 26,2 %, 15–64-vuotiaita 55,8 % ja yli 64-vuotiaita 18,0 %. Suomea puhui 90,1 %, ruotsia 5,9 % ja muita kieliä 4,0 %. Vuonna 2009 Friskala oli Turun toiseksi hyvätuloisin pienalue viereisen Papinsaaren jälkeen.Pärtty, Juhani: Turun alueprofiili, Turku 2011, s. 32. Viitattu 14.4.2017. ==Historiaa== Friskalan kartano on Hirvensalon ainoa historiallinen herraskartano, jonka omistajiin – eivät välttämättä asukkaisiin – ovat kuuluneet muiden muassa Knut Posse sekä saksalaisperäinen Fresen eli Friskin suku, josta nimi Friskala tulee. Friskalan pientalovaltainen kaava sai lainvoiman vuonna 2003, ja monet uudet kadut saivat nimensä entisistä omistajista. Ennen kartanon perustamista 1400-luvulla alue tunnettiin Ravasen tai Ravaksen nimellä ja kartanon perustamisen jälkeen Friiskylänä tai Friskalana.Vähäkangas, Tapio: Tuomiorovasti Hans Petrin syntyperä ja perilliset , Genos, Suomen sukututkimusseuran aikakauskirja 51(1980), s. 73-87. Viitattu 21.4.2017. ==Lähteet== Luokka:Turun kaupunginosat Luokka:Hirvensalo Luokka:Maarian kylät
Kaerla

Kaerla on Turun kaupunginosa, joka sijaitsee keskustasta pohjoiseen, tiheästi rakennetun Runosmäen vieressä. Alue kuuluu Runosmäki-Raunistulan ja pieniltä osin Länsikeskuksen suuralueisiin. Kaerla on suurimmaksi osaksi omakotialuetta, mutta kaupunginosan laidoilla on kerrostaloja Nättinummen I- ja II-alueilla sekä Pallissa. Kaerlassa sijaitsee Impivaaran liikuntakeskus ja siihen kuuluva Impivaaran uimahalli, joka valmistuessaan vuonna 1975 oli isoin lajiaan Pohjoismaissa, ja se on edelleen Suomen suurin uimahalli allaspinta- alaltaan. Vuonna 2007 alueen väkiluku oli 2 187\. Kaupunginosassa sijaitsee Nunnavuori-niminen kallioalue, jonka korkeus on 64 metriä merenpinnan yläpuolella. Alueella sijaitsee myöhäisrautakautinen Mullin kalmistoalue, jolla on suoritettu koekaivaus 2002http://www.yle.fi/teema/tiedeuutiset/arkisto/kaivaukset.shtml ja kasvistonkartoitus 1992.http://www.ymparisto.fi/default.asp?contentid=39529http://www.nba.fi/fi/mjhkohteetvarssuomi#turku%20kaerla%20mulli == Lähteet == * Luokka:Maarian kylät
Illoinen

Illoinen () on Turun kaupunginosa joka sijaitsee Hirvensalon länsirannalla. Maaseutumainen Illoinen on yksi Turun pienimpiä kaupunginosia: vuoden 2016 lopussa alueen väkiluku oli 93. Illoisissa on Turun kaupungin siirtolapuutarhaIlloisten siirtolapuutarha, Turun kaupunki. Viitattu 12.4.2017., joka rakennettiin 1980-luvulla korvaamaan Kupittaan siirtolapuutarha. Illoisten kaakkoisosassa on pieni ja matala Illoistenjärvi, jonka veden ovat aikoinaan pilanneet rannalla sijainneen Rothbergin kahvipannutehtaan myrkkypäästöt. Illoisissa on toiminut myös tiilitehdas 1800-luvulta ainakin 1940-luvulle asti. ==Lähteet== Luokka:Turun kaupunginosat Luokka:Hirvensalo Luokka:Maarian kylät
Kaistarniemi

Kaistarniemi () on Turun kaupunginosa, joka sijaitsee Hirvensalon saaren kaakkoiskulman samannimisellä niemellä. Niemen kärjessä on Papinsaaren kaupunginosa. Kaistarniemen tilastoalueen asukasmäärä on 2010-luvun alkupuoliskon vuosina ollut runsaat 650 henkeä.Väestö alueittain 31.12.2010–2015, Turun kaupungin tilastollinen vuosikirja. Viitattu 12.4.2017. Vuonna 2009 Kaistarniemi oli Turun kolmanneksi hyvätuloisin pienalue läheisten Papinsaaren ja Friskalan jälkeen.Pärtty, Juhani: Turun alueprofiili, Turku 2011, s. 32. Viitattu 14.4.2017. Kaistarniemessä sijaitsevat muun muassa Pyhän Henrikin ekumeeninen taidekappeli (Seiskarinkatu 35) sekä Harry Kivijärven veistos Teema (Kuhanpuisto, Rälssinkatu 1)Harry Kivijärven Teema-veistos on paljastettu Hirvensalon Kaistarniemessä, Turun kaupunki 17.9.2016. Viitattu 14.4.2017.. Seiskarinkadun päässä rannalla on Lounais-Suomen Syöpäyhdistyksen palvelukeskus Meri-Karina. Kaistarniemen rakentaminen alkoi vuonna 1989 valmistuneesta ensimmäisen osan rakennuskaavasta. Sanan kaistare sanotaan tarkoittavan verkonkuivatuspaikkaa, ja alueen uusien katujen nimistö on siksi otettu kalastusvälineistä: Nuottakatu, Rysäkatu, Mertakuja jne. ==Lähteet== Luokka:Turun kaupunginosat Luokka:Hirvensalo Luokka:Maarian kylät
Kukola

Kukola on kaupunginosa Turussa. Se sijaitsee Hirvensalon keskiosassa. Turun Kukolassa sijaitsee Hirvensalon suurin koulu, Wäinö Aaltosen koulu. Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Kukolan tilastoalueen asukasluku on pysynyt runsaan 1 500 asukkaan tuntumassa. Vuonna 2016 Kukolan asukasluku oli 1 527. Alueen väestöstä 28,1 % on alle 15-vuotiaita ja 8,1 % yli 65 vuotiaita. Suomea puhuu äidinkielenään 88,4 % väestöstä ja ruotsia 5,6 %. Muun kielisiä on 6,0 %. ==Lähteet== ==Aiheesta muualla== * Wäinö Aaltosen koulun kotisivu Luokka:Turun kaupunginosat Luokka:Hirvensalo
Sähkösanoma

Sähkösanoma voi tarkoittaa *Lennättimen avulla välitettyä sähkettä *Sanomalehden kaduilla myytävää lisälehteä, jollaisia ennen radion yleistymistä julkaistiin tavallisesti iltapäivällä huomattavien uutistapahtumien sattuessa
Impivaara (täsmennyssivu)

Impivaara voi tarkoittaa ainakin seuraavia: == Paikkoja == * Impivaara, Rauma * Impivaara, Seinäjoki * Impivaara, Vaasa * Impivaaran uimahalli, Turku * Impivaaran liikunta- ja urheilukeskus, Turku. == Kuvitteellisia paikkoja == * Impivaara, vuori ja Jukolan veljesten pako- ja uudisviljelyspaikka Aleksis Kiven romaanissa Seitsemän veljestä. == Henkilöitä == * Heikki Impiwaara (1876–1964), suomalainen kirjailija ja suomentaja * Pauli Impivaara (1908–1982), suomalainen saksofonisti, sanoittaja ja säveltäjä
Miikka Lommi

Miikka Lommi on suomalainen musiikkivideo- ja mainoselokuvaohjaaja. Miikka Lommi on ohjannut muun muassa musiikkivideoita Bomfunk MC’s:lle, Almalle, Paperi T:lle, Husky Recuelle ja mainoksia muun muassa Pepsille, Nokialle, OP:lle, Konecranesille, Atrialle ja Telialle. == Aiheesta muualla == * Miikka Lommin ohjaamia musiikkivideoita . Mvdbase. * Luokka:Suomalaiset musiikkivideo-ohjaajat Luokka:Syntymävuosi puuttuu Luokka:Elävät henkilöt
Rachel Bolan

thumb|Rachel Bolan vuonna 2007 Rachel Bolan (oik. James Southworth, s. 9. helmikuuta 1964) on New Jerseystä kotoisin olevan metalliyhtye Skid Row'n basisti ja toinen perustajajäsen yhdessä Dave ”The Snake” Sabon kanssa. Bolan on laulanut KISS-yhtyeen entisen kitaristi Ace Frehleyn kahdella sooloalbumilla ja perustanut Prunella Scales -yhtyeen vain Skid Rown Thickskin-albumilla soittaneen rumpali Phil Varonen kanssa. ==Lähteet== Luokka:Skid Row Luokka:Yhdysvaltalaiset basistit Luokka:Vuonna 1966 syntyneet Luokka:Elävät henkilöt
Saramäki

Saramäki () on Turun kaupunginosa, joka sijaitsee keskustasta pohjoiseen. Alue kuuluu Maaria-Paattisten alueeseen ja on erittäin harvaan asuttu. Vuonna 2004 alueen väkiluku oli 530, ja se väheni vuosittain 1,7 %:lla. Alueen väestöstä 16,6 % oli alle 15-vuotiaita, kun taas 15,09 % oli yli 65-vuotiaita. Alueen väestöstä 95,28 % puhuu äidinkielenään suomea ja 0,75 % ruotsia. Lassila & Tikanojalla on alueella aluehallinnon toimitilat sekä ongelmajäteyksikkö. Alueella sijaitsi myös Suomen Rakennusjätteen Lajittelu- ja Kierrätyskeskus Oy, joka on muuttanut 2000-luvun lopulla Topinojan kaatopaikan läheisyyteen.. Kakolana tunnettu Turun vankila muutti Saramäkeen syksyllä 2007. Itse rakennus valmistui jo vuotta aiemmin, mutta sen käyttöönotto viivästyi. ==Lähteet== Luokka:Turun kaupunginosat Luokka:Maarian kylät Luokka:Varsinais-Suomen maakunnan entiset taajamat
Ailuromantia

Ailuromantia (tunnetaan myös nimellä felidomantia) on ennustusmenetelmä, joka käyttää kissoja ennakoimaan tulevaisuuden tapauksia, varsinkin säätä. Yksi yleisimmistä menetelmistä on hyödyntää kissan liikkeitä ja käyttäytymistä tulevan sään ennustamiseen: esimerkiksi jos kissa kääntää häntänsä tuleen tai muuhun lämmönlähteeseen, se ennustaa mahdollista sään muutosta, kuten rankkasateen tai kovan pakkasen tuloa. Toinen esimerkki on, että jos kissa käpristyy otsaansa koskettamalla maata, se osoittaa, että lähitulevaisuudessa on luvassa myrskyjä. Luokka:Okkultismi
Dave Sabo

Dave ”The Snake” Sabo (s. 16. syyskuuta 1964 Perth Amboy, New Jersey) on yhdysvaltalaisen, New Jerseyssä perustetun metalliyhtye Skid Row’n kitaristi ja toinen perustajajäsen basisti Rachel Bolanin kanssa. Hän sai lempinimen ”The Snake” (”käärme”), kun näki kerran unen käärmeestä. Dave soitti kitaraa myös hetken aikaa Bon Jovissa, kunnes Jon otti Richie Samboran hänen tilalleen. == Diskografia == === Skid Row === * Skid Row (1989) * Slave to the Grind (1991) * B-Side Ourselves (1992) * Subhuman Race (1995) * 40 Seasons - The Best Of Skid Row (1998) * Thickskin (2003) * Revolutions Per Minute (2006) == Aiheesta muualla == * Luokka:Yhdysvaltalaiset kitaristit Luokka:Skid Row Luokka:Vuonna 1964 syntyneet Luokka:Elävät henkilöt
Pat Monahan

Patrick "Pat" Monahan (s. 28. helmikuuta 1969 Erie, Pennsylvania) on Grammy awardin voittaneen Train-yhtyeen keulahahmo, laulaja ja lauluntekijä. Hän kirjoitti ja lauloi Spider-Man 2 – Hämähäkkimies 2:n tunnuslaulun "Ordinary", mutta Trainin teki tunnetuksi kappale Drops Of Jupiter, joka 2001 voitti kaksi Grammya (Best Rock Song and Best Instrumental Arrangement Accompanying Vocalists). Kappale on aistikas taideteos, jossa sekoittuvat monet eri instrumentit. Kappaleen sanoitus on runollinen, ja Monahan kirjoitti kappaleen edesmenneelle äidilleen, joka kuoli syöpään. Patrick näytteli myös ainakin yhdessä CSI jaksossa. Luokka:Yhdysvaltalaiset laulajat Luokka:Vuonna 1969 syntyneet Luokka:Elävät henkilöt
Maanpää

Maanpää on Turun kaupunginosa, joka sijaitsee samannimisellä niemellä Hirvensalon länsirannalla. Maanpäähän kuuluu myös Hirvensalon länsipuolisia saaria. 2010-luvun alkupuolen ajan maaseutumaisen Maanpään tilastoalueen väkiluku oli noin 100.Väestö alueittain 31.12.2010–2015, Turun kaupungin tilastollinen vuosikirja. Viitattu 12.4.2017. Turun työväen pursiseuran kotisatama on Pitkäkarin saarella Maanpään edustalla ja huoltosatama sen lähellä Maanpään kärjessä.Työväki perusti oman pursiseuran Turussa 120 vuotta sitten, Yle Uutiset 1.8.2016. Viitattu 14.4.2017.Turun Työväen Pursiseura. Viitattu 15.4.2017. ==Historiaa== Maanpään ja Sipsalon muodostama niemi oli 1500-luvulla erillinen saari, joka kuului hallinnollisesti eteläpuolella sijaitsevaan Satavaan. Piispa Olavi Maununpoika oli 1450-luvulla antanut Maanpään tilan kalastajalleen uudistaloksi. 1500-luvun puolivälissä Maanpää ja viereinen Jänessaari olivat muutaman vuoden läänitettyinä piispa Mikael Agricolalle. Sen jälkeen molemmat tilat olivat maanvouti Ragnald Halvardinpojan ja sitten de la Gardien suvun omistuksessa. Vuonna 1655 Maanpää oli läänitettynä Juho Kurjelle ja 1700-luvun alussa välskäri Johannes Delphendalin asuma ratsutila. 1700-luvun puolivälissä Maanpää jaettiin Länsi- ja Itätaloon, jota 1930-luvulla isännöi agronomi Karl Sonck. Nykyinen Itätalon päärakennus on hänen veljensä, arkkitehti Lars Sonckin piirtämä. Sipsalon maatilalla Maanpään Seulussa toimi 1750-luvulta alkaen kasvitieteilijä Pehr Kalmin perustama Turun akatemian koepuutarha, jossa hän viljeli eri puolilta maailmaa saamiaan kasveja siemenistä ja juurakoista. Puutarha lakkautettiin 1772, mutta yhä alueelta löytyy Kalmin istuttamia kasveja.Kalmin Sukuseura , Sukutiedote n:o 39, kesäkuu 2012. Viitattu 14.4.2017.Turkulaispuutarha pelastanut von Linnén 1700-luvun kasvilajit. Hirvensalon Sipsalo halutaan Ruotsissa Unescon listalle. Turun Sanomat 30.11.2009. Viitattu 14.4.2017. Maanpään niemellä on ollut useita Frithiof Strandellin suunnittelemia jugendhuviloita 1900-luvun alusta: Villa Tallbacka, Villa Solbacka ja Villa Lindbacka Seulussa sekä yhä jäljellä oleva Villa Allila. Lisäksi Seulussa on August Heleniuksen piirtämä, vuonna 1884 rakennettu puuhuvila, jonka rakennuttaja oli peilitehtailija J. M. Westling. ==Lähteet== Luokka:Turun kaupunginosat Luokka:Hirvensalo Luokka:Maarian kylät
Moikoinen

Moikoinen () on kaupunginosa Turussa ja sijaitsee Hirvensalon itäosassa. Moikoinen on Kukolan ohella saaren suurimpia asutuspaikkoja ja siellä onkin useita palveluita kuten päiväkoteja, kauppoja, apteekki ja kirkko. Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Moikoisten tilastoalueen asukasluku on pysynyt 1 750 asukkaan tuntumassa. Vuonna 2016 Moikoisissa oli asukkaita 1 745. Väestöstä 18,9 % on alle 15-vuotiaita ja 22,8 % yli 65 vuotiaita. Suomea puhuu äidinkielenään 87,8 % väestöstä ja ruotsia 8,4 %. Muun kielisiä on 3,8 %. Mantereen ja Hirvensalon välisen Hirvensalonsillan toinen pää on Moikoisissa. ==Lähteet== Luokka:Varsinais-Suomen maakunnan entiset taajamat Luokka:Maarian kylät *
Oriniemi

Oriniemi on Turun kaupunginosa, joka sijaitsee Hirvensalon lounaisosassa. Alueeseen kuuluu myös Nepon saari Hirvensalon ja Satavan välissä. 2010-luvun alkupuoliskolla metsäisen ja harvaan asutun Oriniemen tilastoalueen väkiluku oli noin 170.Väestö alueittain 31.12.2010–2015, Turun kaupungin tilastollinen vuosikirja. Viitattu 12.4.2017. Oriniemessä on partiolaisten ja muiden nuorisojärjestöjen suosima ulkoilualue majoitustiloineen.Välilä, Anu: Oriniemen retkeilyalueesta kasvoi monipuolinen keskus , Turun Sanomat 2.10.2006. Viitattu 12.3.2017. ==Lähteet== Luokka:Turun kaupunginosat Luokka:Hirvensalo
Papinsaari

Papinsaari () on Turun kaupunginosa, joka sijaitsee Hirvensalon kaakkoisreunalla Kaistarniemen kärjessä Friskalan itäpuolella. Papinsaari oli aiemmin saari, mutta nykyisin sen yhdistää Kaistarniemeen kapea kannas. Jyrkkämaastoisen ja kallioisen Papinsaaren korkein kohta on noin 40 metriä merenpinnasta. 1900-luvun loppuun asti Papinsaaressa oli parikymmentä omakotitaloa ja noin 80 eritasoista kesämökkiä. Lautarakenteisista mökeistä valtaosa on purettu. Kaavan valmistuttua 1998 on Papinsaaresta noin vuodesta 2000 alkaen alettu kehittää yksilöllistä ja korkealaatuista asuinaluetta arkkitehtien suunnittelemine pien- ja rivitaloineen.Papinsaari.com -sivusto. Viitattu 10.4.2017. Monista asunnoista on merinäköala, ja monet rakennukset sijaitsevat poikkeuksellisen lähellä rantaa.Edberg, Jan-Ole: Generösa regler för strandbyggen i Åbo , Åbo Underrättelser 27.5.2015. Toisaalta alueen kaavoitusta on kritisoitu liian pienistä tonteista johtuvasta rakennusten lähekkäisyydestä sekä värien ja muotojen kirjavuudesta.Tapana, Erja: Merellisestä luksusalueesta tuli ahdas sekamelska , Turun Sanomat 9.7.2007. Viitattu 14.4.2017. Vuonna 2004 Papinsaaren väkiluku oli 158, vuonna 2010 asukkaita oli 341 ja vuonna 2015 kaikkiaan 378.Väestö alueittain 31.12.2010–2015, Turun kaupungin tilastollinen vuosikirja. Viitattu 12.4.2017. Kolmannes alueen asukkaista oli vuonna 2004 alle 15-vuotiaita ja vain 4 prosenttia yli 65-vuotiaita. Vuonna 2009 Papinsaari oli Turun hyvätuloisin pienalue, seuraavina naapurialueet Friskala ja KaistarniemiPärtty, Juhani: Turun alueprofiili, Turku 2011, s. 32. Viitattu 14.4.2017.. Papinsaaren länsipuolella on linnustostaan tunnettu Friskalanlahti ja itäpuolella Pitkäsalmi, jonka vastarannalla sijaitsevat Uittamo ja Katariinanlaakso. ==Lähteet== Luokka:Turun kaupunginosat Luokka:Hirvensalo
Toijainen

Toijainen () on lähiö ja kaupunginosa Turussa. Se sijaitsee Hirvensalon saaren keskikohdassa. ==Väestö== Toijainen on 2010-luvulla kasvanut nopeasti lapsiperheiden pien- ja rivitaloalueeksi. Vuoden 2010 lopussa tilastoalueen väkiluku oli 346 ja vuoden 2015 lopussa 846.Väestö alueittain 31.12.2010–2015, Turun kaupungin tilastollinen vuosikirja. Viitattu 12.4.2017. Alle kouluikäisiä (0–6-vuotiaita) oli vuonna 2010 suhteellisesti toiseksi eniten Turussa eli 18,5 prosenttia, kun taas 20–29-vuotiaita oli kuudenneksi vähiten koko kaupungissa, vain 3,5 prosenttia.Alueprofiili 2011, s. 21. Asukkaista ruotsinkielisiä oli 15,3 prosenttia, joka on suhteellisesti laskettuna toiseksi eniten kaupungissa.Alueprofiili 2011, s. 22. Lähes kaikki Toijaisten asukkaat asuivat omistusasunnoissa.Alueprofiili 2011, s. 26. ==Tammimäki== Toijaistentien varrella on noin yhden hehtaarin laajuinen luonnonsuojelualue Tammimäki, peltojen ympäröimä metsäinen kukkula. Sen etelä- ja lounaisrinteellä on läpimitaltaan lähes kolmemetrisiä siirtolohkareita.Toijainen, Luonnonsuojelualueet, Turun kaupunki. Viitattu 15.4.2017. ==Historiaa== Toijainen on kehittynyt samannimisestä yksinäistalosta, josta löytyy merkintä vuodelta 1453. 1500-luvulla Toijainen oli ensin kolme, sitten kaksi taloa käsittävä kylä. 1700-luvulla talot olivat Nauvon Gyttjan ja Kirjaisen ratsutilan aputiloja. Isojaossa 1805 talojen nimiksi on merkitty Norrgård ja Södergård, ja tilat yhdistyivät 1800-luvun lopulla. 1900-luvun alussa Toijaisten tilan omistaja vaihtui usein, kunnes Kustaa Wahala myi tilan vuonna 1912 Turun kaupungille lukuun ottamatta itselleen erottamaa Hirvelän tilaa, joka sekin kuitenkin tuli pian kaupungin omistukseen. Hirvelän alueesta on kehittynyt nykyinen Lauttaranta. ==Lähteet== * Juhani Pärtty: Turun alueprofiili 2011. PDF-versio ===Viitteet=== Luokka:Turun kaupunginosat Luokka:Hirvensalo Luokka:Maarian kylät
Särkilahti

Särkilahti () on Turun kaupunginosa, joka sijaitsee Hirvensalon keskiosassa, lounaasta Hirvensalon sisäosaan työntyvän samannimisen lahden pohjukassa. Alueella vuodesta 1958 sijainnut Särkilahden alakoulu lakkautettiin vuonna 2007.Karsinta uhkaa taas Turun kouluja, Iltalehti 10.3.2008. Viitattu 12.4.2017. 2010-luvun alkupuoliskolla Särkilahden tilastoalueen väkiluku kasvoi 115:stä 149:ään. Turun kaavoituksessa suunnitellaan Särkilahden alueelle niin sanottua Kanavakaupunkia, jonka ytimenä olisi Särkilahden ja Pukinsalmen yhdistävä kanava Maanpään ja Jänessaaren välissä.Heino, Jari: Hirvensaloon tulossa kaksi siltaa, Airistonranta ja Kanavakaupunki , Turun Sanomat 19.6.2010. Viitattu 12.4.2017. ==Lähteet== Luokka:Turun kaupunginosat Luokka:Hirvensalo
Mitaka

Mitaka () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Setagayan ja Suginamin erillisalueisiin sekä Chōfun, Koganein ja Musashinon kaupunkeihin. Mitakassa on 186 166 asukasta (vuonna 2017) ja sen pinta-ala on 16,42 neliökilometriä. Nykyisen muotoinen Mitakan kaupunki perustettiin vuonna 1950. Kaupungin läpi kulkee 1600-luvulla rakennettu Tamagawan akvedukti, jonka tarkoitus oli toimittaa juomavetta Edoon. Osamu Dazai teki täällä itsemurhan heittäytyessään kanavaan. Mitakassa on suuri Inokashiran puisto, jonka reunalla sijaitsee animestudio Ghiblin toimintaa esittelevä Ghibli-museo. Kaupungissa sijaitsee lisäksi International Christian University, yksi Japanin johtavista yksityisistä yliopistoista. Kaupunkia palvelevat JR Higashi-Nihonin Chūō-päälinja ja Keiō-rautateiden Inokashira- linja. == Kuvia == Tiedosto:三鷹之森吉卜力美術館 (16202559242).jpg|Ghibli-museo Tiedosto:Mitaka City Hall.JPG|Mitakan kaupungintalo == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
Balls of Steel

Balls of Steel on Wildfire Studiosin kehittämä flipperitietokonepeli. Peli on julkaistu vuonna Windowsille. Balls of Steel on luultavasti ainoa flipperipeli jolle on annettu ikärajoitus. Balls of Steel -niminen flipperipeli esiintyi pelissä Duke Nukem 3D. Tällöin sitä ei kuitenkaan voinut pelata, vaan se oli pikemminkin koriste. Balls of Steel sisältää Duke Nukem -teemaisen kentän, josta löytyy grafiikkaa pelistä Duke Nukem 3D sekä Jon St. Johnin ääninäyttelyä (Duke Nukemin alkuperäinen ääninäyttelijä). == Kentät == Balls of Steel sisältää viisi erilaista alustaa. * Darkside * Barbarian * Firestorm * Mutation * Duke Nukem Pelin oli myös tarkoitus sisältää kenttä nimeltä Devil's Island, mutta peliä kehitellessä Pinball Wizards sai mahdollisuuden luoda Duke Nukem teemaisen kentän, ja siten Devil's Island piti poistaa jotta saataisiin tilaa Duke Nukem kentälle. Wildfire Studios meni kuitenkin myöhemmin parantelemaan Devil's Islandia ja julkaisi kentän yksittäisenä pelinä. ==Lähteet== == Aiheesta muualla == * Luokka:Vuoden 1997 videopelit Luokka:Windows-pelit
Santtu (Prätkähiiret)

Sarianne ”Santtu” Daavidson (Charlene "Charley" Davidson) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Hanat auki! vuonna 1993. Santtu on taitava mekaanikko, joka omistaa korjaamon Chicagossa. Hän oli ensimmäinen naispuolinen ihminen, joka ystävystyi Prätkähiirien kanssa, kun he pelastivat hänet Rasvanahan uhkailuista. Tämän myötä Santtu on pitänyt hiirien pyörät hyvässä kunnossa ja auttaa heitä taistelemaan Leipäjuustoa vastaan. Hänen korjaamonsa onkin ollut usein hyökkäysten kohteena ja Rasvanahkakin yritti tarjota Leipäjuuston sopimusta korjaamosta (uusissa jaksoissa Rami Palkki, joka kuitenkin erittäin harvoin yrittää päästä eroon Santun korjaamosta). Luonteeltaan Santtu on itsenäinen, vahvatahtoinen ja älykäs. Hiirikolmikon Vinskistä on tullut Santun kiinnostuksen kohde pikkuhiljaa, vaikka he ovatkin yleensä napit vastakkain lähes joka asiasta. Eikä Santtu jätä yhtäkään tilaisuutta käyttämättä, jossa hän saa viisastella Vinskille. Santulla on olkapäille ulottuvat kastanjanruskeat hiukset ja vihreät silmät. Hän käyttää yleensä sinistä denim-työpaitaa, mustia housuja, joissa on varustevyö vyötärön ympärillä, ja ruskeita saappaita. Uudessa sarjassa hänen hiuksensa ovat lyhyemmät ja tummemmat. Hänellä on yllään tummansininen toppi, jossa on lähes paljas keskiosa, musta nahkatakki, yhteensopivat housut ja saappaat. Santun aseet ovat hänen aivonsa ja lihakset. Hänen tiedetään myös käyttäneen ohjuslaukaisinta muutamaan otteeseen. Vuoden 2006 sarjassa Santtu on huomannut, että Palkki käyttää yksittäistä laitetta, joka muuttaa rakennuksia, ja pelkää olevansa seuraava. Kun hän harjoittelee moottoripyörällä, hän huomaa, että Prätkähiiret putoavat hänen luokseen Kattinaattorin aiheuttaman räjähdyksen ja Vinskin vastuuttomien toimien jälkeen. Hän oli iloinen jälleennähdessään heidät kaikki, vaikka hän oli pettynyt siihen, ettei Vinski soittanut tai kirjoittanut hänelle, hän antaa hänelle automaattisesti anteeksi. Hän myös korjaa heidän moottoripyöränsä ja hänet kutsuttiin heidän tiematkalleen löytääkseen Rontin. Sarjassa Santtu ajoi mustaa rekkaa, joka toimi myös Prätkähiirten väliaikaisena tukikohtana. Kun Palkki ja Kissatronit voitettiin, Santtu päätti muuttaa Marsiin Prätkähiirten kanssa. == Hahmoa näytelleet == Vuodet Näyttelijät Sarjat Konsolipelit 1993–1996 2006 Leeza Miller McGee Prätkähiiret Biker Mice from Mars 2006–2007 Lisa Zane Prätkähiiret (2006) ==Lähteet== Luokka:Prätkähiiret-sarjan hahmot Luokka:Kuvitteelliset motoristit
Pulju

Pulju on kylä Kittilän kunnassa. Kylä sijaitsee Puljunvaaran juurella Syvä Tepastonjokeen kuuluvan Puljunjärven etelärannalla ja Puljutunturin itäpuolella, noin 27 kilometrin päässä Tepaston kylän pohjoispuolella ja noin 74 kilometrin päässä Kittilän kirkonkylästä. Kylän läpi kulkee Tepastosta Nunnasen kautta Enontekiön Hettaan johtava seututie 956. Kylä on pieni maa- ja porotalouden varassa kasvanut kylä, asukkaita on kolmisenkymmentä. Kylän pellot sijaitsevat pääasiassa Puljunvaaran rinteillä ja läheisillä ylävillä mailla. Alavat maa-alueet kylän ympärillä ovat pääasiassa suota. Puljun kylän pohjoispuolella on Metsähallituksen hoitama Puljun erämaa-alue. == Lähteet == Luokka:Kittilän kylät
Pohjois-Suomen Rautatieharrastajat

Pohjois-Suomen Rautatieharrastajat ry eli lyhyemmin PoRha on suomalainen rautatieliikennekerho, jonka kotipaikka on Oulu. Yhdistys omistaa kaksi Dm7-kiskobussia eli lättähattua, yhden Dm7-junan EFiab-sarjan liitevaunun, sähköradan huoltovaunun, rata-auton, kaksi moottoriresiinaa, Kisko-Kallen sekä Valmet-laituriauton. Yhdistyksellä on Trafin myöntämä liikennöintilupa koko Suomen rataverkolle. Elokuussa 2000 perustetun yhdistyksen toiminta keskittyy rautatie- ja pienoisrautatieharrastuksen kehittämiseen ja ylläpitoon sekä rautatiehistoriallisen esineistön, perinteiden ja kulttuurin taltiointiin. Näiden lisäksi yhdistys keskittää voimansa omistamansa rautatiekaluston säilyttämiseen, kunnossapitoon sekä kalustolla järjestettäviin jäsen-, yleisö- sekä tilausmatkoihin. Näiden lisäksi yhdistys ylläpitää myös rautatieliikennearkistoa sekä harjoittaa näyttelytoimintaa. Yhdistyksellä on myös oma pienoisrautatie. == Aiheesta muualla == * Yhdistyksen nettisivut Luokka:Oululaiset yhdistykset Luokka:Suomalaiset rautatieyhdistykset
Anders Ramsay

Anders Ramsay -nimisiä henkilöitä ovat olleet: * Anders Edvard Ramsay (1799–1877), suomalainen jalkaväenkenraali, Suomen kaartin komentaja ja vapaaherra * Anders Erik Ramsay (1638–1735), ruotsalainen eversti ja maaherra * Anders Gustaf Ramsay (1832–1910), suomalainen ruukinpatruuna, liikemies ja kirjailija * Anders Johan Ramsay (1744–1811), suomalainen everstiluutnantti ja maaherra * Anders Henrik Ramsay (1707–1782), suomalainen kenraaliluutnantti, valtiopäivämies ja maaherra * Anders Wilhelm Ramsay (1777–1808), suomalainen Vänrikki Stoolin tarinoissa kuvattu majuri
Leon Fleisher

thumb|Leon Fleisher (1963) Leon Fleisher (23. heinäkuuta 1928 – 2. elokuuta 2020) oli yhdysvaltalainen pianisti ja kapellimestari. Fleisher syntyi San Franciscossa, Kaliforniassa, jossa hän aloitti pianonsoiton 4-vuotiaana. Hän teki julkisen ensiesiintymisensä 8-vuotiaana ja esiintyi jo 16-vuotiaana Pierre Monteux'n johtamien New Yorkin filharmonikkojen kanssa. Hän sai opetusta Artur Schnabelilta. Fleisher ehti tehdä lukuisia levytyksiä Clevelandin orkesterin (kapellimestarina George Szell) kanssa, mutta menetti 1960-luvulla oikean käden käyttökykynsä kärsittyään fokaalisen dystonian. Hän jatkoi kuitenkin vasenkätisen ohjelmiston tulkitsemista. Fleisher tuli tunnetuksi varsinkin Johannes Brahmsin ja Ludwig van Beethovenin pianokonserttojen tulkinnoistaan. Kapellimestarinuransa hän aloitti vuonna 1967.https://archive.is/20120526050310/lcweb2.loc.gov/cocoon/ihas/html/greatconversations/great- bios-fleisher.html Fleisher voitti muun muassa Kuningatar Elisabetin musiikkikilpailun vuonna 1952. == Lähteet == Luokka:Yhdysvaltalaiset pianistit Luokka:Yhdysvaltalaiset kapellimestarit Luokka:Vuonna 1928 syntyneet Luokka:Vuonna 2020 kuolleet
Musashi-Murayama

Musashi-Murayama () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Fussan, Higashiyamaton ja Tachikawan kaupunkeihin, Mizuhon maaseutukaupunkiin sekä Saitaman prefektuurin Tokorozawan kaupunkiin. Musashi-Murayamassa on 72 314 asukasta (vuonna 2017) ja sen pinta-ala on 15,32 neliökilometriä. Nykyisen muotoinen Musashi- Murayaman kaupunki perustettiin 3. marraskuuta 1970. Kaupungin pohjoisosassa kohoavat Sayaman kukkulat. Osa Yokotan lentotukikohdasta sijaitsee Musashi- Murayaman alueella. Kaupunki on Tokion metropolin kaupungeista ainoa, jonka alueella ei kulje rautateitä. == Kuvia == Tiedosto:Satoyamaminkah.JPG|Noyamakita-Rokudōyaman puistoa Tiedosto:神明社 - panoramio (14).jpg|Oisenomori Shinmei-sha == Lähteet == == Aiheesta muualla == *Kaupungin internetsivut Luokka:Tokion prefektuurin kaupungit
Piero Bellugi

Piero Bellugi (14. heinäkuuta 1924 Firenze – 10. kesäkuuta 2012 Firenze) oli italialainen kapellimestari. Bellugi opiskeli sävellystä Luigi Dallapiccolan sekä orkesterinjohtoa Igor Markevitšin, Rafael Kubelíkin ja Leonard Bernsteinin johdolla. Hän johti 1960-luvulla Darius Milhaud'n 10. sinfonian ja Goffredo Petrassin Settimo Concerton kantaesitykset. Bellugi toimi muun muassa Oregonin sinfoniaorkesterin ylikapellimestarina vuosina 1959–1961. Tälle kaudelle ajoittui myös hänen debyyttinsä La Scalassa. Hänet nimitettiin tammikuussa 2004 Teatro Massimon taiteelliseksi johtajaksi Palermossa. Bellugin poika David on huiluvirtuoosi. ==Lähteet== Luokka:Italialaiset kapellimestarit Luokka:Vuonna 1924 syntyneet Luokka:Vuonna 2012 kuolleet
Jerzy Semkow

Jerzy Semkow (12. lokakuuta 1928 Radomsko – 23. joulukuuta 2014 Lausannen lähistö, Sveitsi) oli puolalaissyntyinen kapellimestari. Hän opiskeli orkesterinjohtoa Artur Malawskin johdolla Krakovassa ja Jevgeni Mravinskin johdolla Leningradissa. Semkow toimi muun muassa Saint Louisin sinfoniaorkesterin (1975–1979) ja Rochesterin filharmonikkojen ylikapellimestarina. Hän toimi lisäksi Varsovan oopperan taiteellisena johtajana. Semkow oli Ranskan kansalainen ja asui Pariisissa.http://www.slso.org/notes/03-04-2005.htm == Lähteet == Luokka:Puolalaiset kapellimestarit Luokka:Vuonna 1928 syntyneet Luokka:Vuonna 2014 kuolleet
Charquemont

Charquemont on kaupunki Ranskan itäosassa, aivan lähellä Sveitsin rajaa. Se sijaitsee 60 kilometrin päässä Besançonista itään. Kaupungissa on 2 387 asukasta (vuonna 2006). == Lähteet == Luokka:Ranskan kaupungit Luokka:Doubs’n kunnat
Virma

Virma () on kylä Suman kylähallintoalueella Sorokan piirissä Karjalan tasavallassa Venäjällä. Virma sijaitsee Virmajoen suulla Vienanmeren rannalla, 38 kilometriä Belomorskista kaakkoon ja 18 kilometriä Sumasta luoteeseen. Kylän halki kulkee maantie Sorokasta Sumaan. Vuonna 1996 Virmassa oli 54 asukasta, jotka saivat elantonsa pääasiassa kalastuksesta. Virman asemakylä sijaitsee Virman kaakkoispuolella. Virman ortodoksinen Pietarin ja Paavalin kirkko on rakennettu puusta 1700-luvulla. Virma on perustettu 1600-luvulla. Virma kuului ennen 1920-lukua kuntaan, jolloin siitä muodostettiin Sorokan piiriin kuuluva Virman kyläneuvosto. Kyläneuvostoon ei kuulunut muita kyliä. Kyläneuvostossa oli 584 asukasta vuonna 1926, jotka kaikki olivat venäläisiä. Virma kuuluu myös pomorien kansanryhmän asuinalueeseen, joka ulottuu Kuolan niemimaalta Arkangeliin Vienanmeren rannalla. Kun vanhauskoisia alettiin vainota 1600-luvulla heidän protestoituaan Venäjän ortodoksisen kirkon uudistuksia vastaan, osa heistä siirtyi Venäjän syrjäseuduille, ja myös Virmassa on ollut vanhauskoisia. ==Lähteet== Luokka:Belomorskin piirin asutut paikat
Karsten Andersen

Karsten Andersen (16. helmikuuta 1920 Kristiania – 15. joulukuuta 1997 Oslo) oli norjalainen kapellimestari ja viulisti. Hän toimi Bergenin filharmonisen orkesterin ylikapellimestarina vuosina 1964–1985. Lisäksi Andersen toimi Norjan kapellimestarina Eurovision laulukilpailussa 1964. Andersenista tuli vuonna 1985 orkesterinjohdon professori Norjan valtion musiikkiakatemiassa.http://www.pluto.no/ofo/CD/Svendsen_Violin_B_minor.html == Lähteet == Luokka:Norjalaiset kapellimestarit Luokka:Norjalaiset viulistit Luokka:Vuonna 1920 syntyneet Luokka:Vuonna 1997 kuolleet
Laugardalsvöllur

Laugardalsvöllur on jalkapallo- ja yleisurheilustadion Reykjavíkissa. Se on Islannin kansallisstadion, jossa muun muassa Islannin jalkapallomaajoukkue pelaa kotiottelunsa. Se on myös pääsarjaseura Fram Reykjavíkin kotikenttä. Stadionin yleisöennätys on 20 204, 18. elokuuta 2004 Islannin ja Italian välisessä jalkapallomaaottelussa, jonka kotijoukkue voitti maalein 2–0. == Aiheesta muualla == * Laugardalsvöllur Islannin jalkapalloliiton sivuilla thumb|left| Luokka:Islannin jalkapallostadionit
Aldo Ceccato

Aldo Ceccato (s. 18. helmikuuta 1934 Milano) on italialainen kapellimestari. Ceccato opiskeli Giuseppe Verdi -konservatoriossa Berliinissä ja myöhemmin kapellimestari Sergiu Celibidachen johdolla. Hän on Accademia di Santa Cecilian jäsen ja Itä-Michiganin yliopiston kunniatohtori. Hänelle on myönnetty Brahms-mitali ja kunniamerkki Cavaliere di Gran Croce.http://www.hyperion-records.co.uk/artist_page.asp?name=ceccato Ceccato toimi vuosina 1973–1977 Detroitin sinfoniaorkesterin, 1985–1990 Bergenin filharmonisen orkesterin, 1990–1991 Slovakian filharmonisen orkesterin, 1991–1994 Espanjan kansallisen orkesterin sekä 1995–2002 Brnon filharmonisen orkesterin ylikapellimestarina. == Lähteet == Luokka:Italialaiset kapellimestarit Luokka:Vuonna 1934 syntyneet Luokka:Elävät henkilöt
Sugarcult

Sugarcult on vuonna 1998 muodostettu yhdysvaltalainen pop-punk-/voimapopyhtye Santa Barbarasta, Kaliforniasta. ==Historia== Tim Pagnotta tapasi ex-rumpali Ben Davisin koulun tupakkatauolla. Kaksi alkoivat soitella yhdessä. Pagnotta tapasi Airin Olderin musiikintunnilla, jossa Tim kopioi Olderin vanhaa työtä. Heistä tuli ajallaan hyviä kavereita ja Pagnotta kutsui Olderin soittamaan bändin kanssa. Kokoonpano silloin oli Davis rummuissa, Tim lauloi ja soitti kitaraa ja Older bassoa. Marko Desantis liittyi myöhemmin bändiin tavatessaan Timin Superdrag -nimisen bändin konsertissa. Pagnotta kutsui Desantisin soittamaan kitaraa bändiin, vaikka ei ollut kuullut tämän soittavan nuottiakaan aikaisemmin. Kenny Livingston korvasi myöhemmin Davisin, joka lähti soolouralle. Sugarcult julkaisi ensimmäisen pitkäsoittonsa Eleven -nimisen levyn vuonna 1999. Heidän toinen pitkäsoittonsa Wrap Me Up In Plastic julkaistiin vuonna 2000. Vuonna 2001 julkaistiin yhtyeen kolmas albumi Start Static, joka sisälsi hitit "Pretty Girl", "Stuck In America" ja "Bouncing Off The Walls". Toukokuussa 2002 bändi julkaisi uudestaan "Wrap Me Up In Plastic" -albumin. Huhtikuun 13. päivä 2004 bändi julkaisi albumin Palm Trees And Powerlines. Albumi sisälsi hitit "Memory" ja "She's The Blade". 2005 bändi julkaisi live-levyn Back To The Disaster ja ainoastaan Japanissa julkaistun A Hard Day's Night EP:n. Uusin kokopitkä on nimeltään Lights Out, joka tuli ulos vuonna 2006. == Jäsenet == * Tim Pagnotta - laulu, kitara * Marko 72 - kitara * Airin Older - basso, laulu * Kenny Livingston - rummut ===Entiset jäsenet=== * Ben Davis - rummut ==Diskografia== ===Studioalbumit=== * * * * * * === Livealbumit === * ===Singlet=== Vuosi Single Albumilta 2001 "Bouncing Off the Walls" Start Static 2001 "Stuck in America" Start Static 2002 "Pretty Girl (The Way)" Start Static 2004 "She's the Blade" Palm Trees and Power Lines 2004 "Memory" Palm Trees and Power Lines 2006 "Do It Alone" Lights Out 2006 "Los Angeles" Lights Out == Kuvia == Image:Sugarcult_eleven_front.jpg|Eleven Image:Sugarcult_wrap_me_front.jpg|Wrap Me Up In Plastic Image:Startstatic.gif|Start Static Image:Palmtreesandpowerlines.jpg|Palm Trees and Power Lines Image:Sugarcult_a_hard_days_night.gif|A Hard Day's Night Image:Backtothedisaster.jpg|Back to the Disaster (Live) Image:Sugarcult_LightsOut.jpg|Lights Out Luokka:Yhdysvaltalaiset yhtyeet
Australian Grand Prix 2002

Australian Grand Prix 2002 oli Formula 1 -sarjan osakilpailu, joka ajettiin 3. maaliskuuta 2002 Melbourne Grand Prix Circuitilla. Kilpailu oli kauden 2002 ensimmäinen kilpailu, ja sen voitti Michael Schumacher. Kilpailussa F1-debyyttinsä tekivät Mark Webber, Felipe Massa, Takuma Satō ja Allan McNish. Heti kilpailun alussa Ralf Schumacher ja Rubens Barrichello kolaroivat, ja Schumacherin auto teki korkean ilmalennon. Törmäyksestä syntyi ketjukolari, jonka seurauksena kahdeksan autoa keskeytti. Kolarin syypää oli Ralf Schumacheria estellyt Rubens Barrichello. Mika Salo saavutti Toyotan ensimmäisen pisteen tallin ensimmäisessä kilpailussa. Mark Webber ajoi pisteille uransa ensimmäisessä kilpailussa, ja vieläpä kotikisassaan, minkä vuoksi hänen ja tallin omistajan Paul Stoddartin annettiin juhlia sijoitusta palkintokorokkeella. Salo ja Webber taistelivat viidennestä sijasta kilpailun loppumetreille asti, kunnes Salo pyörähti ja joutui siten tyytymään kuudenteen sijaan. Kilpailu oli Kimi Räikkösen ensimmäinen McLaren-tallissa. Hän saavutti siinä ensimmäisen palkintopallisijoituksensa ja nopeimman kierroksensa. ==Tulokset== Sija Nro Kuljettaja Talli Kierrokset Aika/keskeytys Lähtöruutu Pisteet 1\. 1 Michael Schumacher Ferrari 58 1:35.36,792 2 10 2\. 6 Juan Pablo Montoya Williams-BMW 58 + 18,628 6 6 3\. 4 Kimi Räikkönen McLaren-Mercedes 58 + 25,067 5 4 4\. 16 Eddie Irvine Jaguar-Cosworth 57 +1 krs. 19 3 5\. 23 Mark Webber Minardi-Asiatech 56 +2 krs. 18 2 6\. 24 Mika Salo Toyota 56 +2 krs. 14 1 7\. 22 Alex Yoong Minardi-Asiatech 55 +3 krs. 21 8\. 17 Pedro de la Rosa Jaguar-Cosworth 53 +5 krs. 20 Kesk. 3 David Coulthard McLaren-Mercedes 33 Vaihdelaatikko 4 Kesk. 11 Jacques Villeneuve BAR-Honda 27 Takasiipi 13 Kesk. 10 Takuma Satō Jordan-Honda 12 Sähköt 22 Kesk. 14 Jarno Trulli Renault 8 Ulosajo 7 Kesk. 2 Rubens Barrichello Ferrari 0 Kolari 1 Kesk. 5 Ralf Schumacher Williams-BMW 0 Kolari 3 Kesk. 9 Giancarlo Fisichella Jordan-Honda 0 Kolari 8 Kesk. 8 Felipe Massa Sauber-Petronas 0 Kolari 9 Kesk. 7 Nick Heidfeld Sauber-Petronas 0 Kolari 10 Kesk. 15 Jenson Button Renault 0 Kolari 11 Kesk. 12 Olivier Panis BAR-Honda 0 Kolari 12 Kesk. 25 Allan McNish Toyota 0 Kolari 16 DSQ 20 Heinz-Harald Frentzen Arrows-Cosworth 16 Hylkäys (varikolta lähtö punaisten valojen palaessa) 15 DSQ 21 Enrique Bernoldi Arrows-Cosworth 15 Hylkäys (eri auto kuin aika-ajoissa) 17 Lähde: == Muuta == * Jacques Villeneuven 100. kilpailu. * Felipe Massan, Allan McNishin ja Takuma Satōn ensimmäinen kilpailu. * Mark Webberin ensimmäinen kilpailu ja ensimmäiset pisteet. * Kimi Räikkösen ensimmäinen palkintosija. * Kimi Räikkösen ensimmäinen nopein kierros. * Toyotan ensimmäinen kilpailu ja ensimmäiset MM-pisteet. * Toyota-moottorin ensimmäinen kilpailu. * Alex Yoongin paras sijoitus. ==Lähteet== Luokka:Formula 1 -kausi 2002 Luokka:Australian Grand Prix